ભૂતકાળની કેટલીક હકીકતો એવી હોય છે જે કદી પણ વિસરાતી નથી. પાલણપુર સ્ટેટ ની પણ એવી કઈંક વાતો છે જે જુના લોકોની સ્મૃતિ ઉપરથી વિસરાઈ નથી. વર્તમાન વડગામ મહાલનું તેનીવાડા ગામ પણ ઐતિહાસિક ગામ હોઈ તેનુ મહત્વ વિશેષ છે. પાલણપુર સ્ટેટના નવાબી શાસનના છેવાડાનું દક્ષિણમાં આવેલ તેનીવાડા ગામ એ વખતે બાઈસાહેબ નું ગામ કહેવાતુ. બાઈસાહેબ નવાબ તાલેમહંમદખાન સાહેબના બહેન હતા. બાઈ સાહેબ ની કચેરી હાલની ગ્રામ પંચાયત કચેરીથી દૂધની ડેરી છે ત્યા સુધી હતી.